২০১৮ নিদাহাস ট্রফি
২০১৮ নিদাহাস ট্রফি হচ্ছে ২০১৮ সালের মার্চ মাসে শ্রীলঙ্কায় অনুষ্ঠিত একটি ক্রিকেট প্রতিযোগিতা। এটি হচ্ছে একটি ত্রিদেশীয় সিরিজ যেখানে বাংলাদেশ, ভারত এবং শ্রীলঙ্কা প্রতিযোগিতা করে। প্রত্যেক দল বিপরীত দলের সাথে ২টি করে ম্যাচ খেলে, যেখান থেকে ২টি দল ফাইনালের জন্য উত্তীর্ণ হয়। শ্রীলঙ্কার স্বাধীনতার ৭০তম বছর উদযাপনের অংশ হিসেবে এই প্রতিযোগিতাটি আয়োজন করা হয়। শ্রীলঙ্কা ক্রিকেট নিশ্চিত করে যে, এই সিরিজের খেলাগুলো টুয়েন্টি২০ আন্তর্জাতিক হবে। ২০১৭ সালের নভেম্বর মাসে, এই সিরিজের সময়সূচী এবং ভেন্যু ঘোষণা করা হয় ও সকল ম্যাচ কলম্বোর রানাসিংহে প্রেমাদাসা স্টেডিয়ামে অনুষ্ঠিত হয়।